b'\n_START_ARTICLE_\nRatata\n_START_PARAGRAPH_\nRatata er en fiktiv hund fra tegneserien Lucky Luke. Ratata er en f\xc3\xa6ngselsvagthund, som ofte s\xc3\xa6ttes til at vogte over Dalton-br\xc3\xb8drene eller hj\xc3\xa6lper Lucky Luke med at fange dem, n\xc3\xa5r de undslipper fra f\xc3\xa6ngslet. Han er imidlertid ude af stand til at fatte det eller ret meget andet og antager, at Joe Dalton, der hader ham som pesten, er hans elskede ejer. Foruden at v\xc3\xa6re dum er Ratata ubegribeligt langsom og uheldig. Han kan end ikke sv\xc3\xb8mme._NEWLINE_Ratata kaldes hunden der er dummere end sin egen skygge._NEWLINE_Ratata dukkede f\xc3\xb8rste gang op i serien i 1960. Det franske navn Rantanplan er en parodi p\xc3\xa5 Sch\xc3\xa6ferhunden Rin Tin Tin, hvor Rantanplan er lige s\xc3\xa5 dum som Rin Tin Tin er klog._NEWLINE_Lucky Lukes hest Jolly Jumper, der er et meget klogt dyr, foragter Ratata og betragter ham som en af moder naturs store fejltagelser.'